Diari Oficial de la Generalitat Valenciana


Sumari del DOGV 6479, del 14-03-2011 (2011/2425)

Notificació de la sentència dictada en el judici verbal número 696/2008.
------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2425


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 696/2008. [2011/2425]  
Judici verbal 000696/2008  
De: Edificio Playmon Fiesta Bloque G La Calle.  
Procurador: Luis Cabanes Maehuenda.  
Contra: Nasr Eddine Douidi i Bedra Douidi.  
En aquest procediment verbal, seguit a instàncies d'Edificio Playmon Fiesta Bloque G La Calle contra Nasr Eddine Douidi i Bedra Douidi, s'ha dictat la sentència que, literalment, és com segueix:  
«Sentència número 000346/2010  
Benidorm, 21 d'octubre de 2010  
María Arántzazu Llorente Salinas, magistrada jutgessa substitut del Jutjat de Primera Instància número 2 de Benidorm, he vist aquestes actuacions de judici verbal número 696/2008 a instàncies de la Comunitat de Propietaris Playmon Fiesta Bloque G La Calle, representada pel procurador Luis Cabanes Marhuenda, i assistida pel lletrat Jesús Sánchez Sánchez, contra Nasr Eddine Douidi i Bedra Douidi, amb domicili a Benidorm, edifici Playmon Fiesta, bloc G, 13r, 3, de l'avinguda de Portugal, número 4, els quals no van comparéixer al judici i van ser declarats en situació legal de rebel·lia. El plet versà sobre reclamació d'una quantitat, i s'estimaren els següents:  
Antecedents de fet  
Primer. Que en data 14 de maig de 2008, la representació de la part actora va interposar demanda de judici verbal contra la part demandada que figura a l'encapçalament, sobre la base dels fets que s'hi al·leguen i, després d'exposar els fonaments de dret que va considerar aplicables, acabava sol·licitant que es dictara sentència per la qual es condemnara a pagar a l'actora la quantitat de 1.060 euros de principal, més els interessos legals corresponents des de la interposició de la demanda, i les costes d'aquest judici.  
La petició anterior es fundava, essencialment, en l'incompliment de l'obligació de contribuir al sosteniment de les despeses comunes per la part demandada.  
A l'escrit anterior s'adjuntaven diversos documents.  
Segon. Una vegada admesa a tràmit la demanda, es va disposar la citació a termini dels demandats, i després de diversos intents infructuosos finalment van ser citats mitjançant edictes. Els demandats no van comparéixer a l'acte de la vista i van ser declarats en situació legal de rebel·lia.  
Tercer. Es va disposar convocar les parts per a la celebració del judici verbal, que va tindre lloc a la sala d'audiències d'aquest Jutjat el 19 d'octubre de 2010. A l'acte de la vista va assistir únicament la part actora que es va ratificar en la demanda, i va sol·licitar la recepció a prova, i també va sol·licitar la documental per reproduïda, que fou declarada pertinent amb el resultat que consta en la videogravació, sota la fe pública judicial i en l'acta que la complementa.  
Tot seguit, com no quedava cap prova per a practicar es va donar per finalitzat l'acte, i va quedar el judici vist per a dictar sentència.  
Quart. En la tramitació d'aquestes actuacions s'han observat les prescripcions legals, llevat d'alguns terminis processals atés el cúmul d'assumptes que estan pendents en aquest Jutjat.  
Dispositiva  
Estime de forma íntegra la demanda formulada per la Comunitat de Propietaris Playmon Fiesta Bloque G La Calle, representada pel procurador Luis Cabanes Marhuenó, i condemne Nasr Eddine Douidi i Bedra Douidi, a pagar a l'actora la quantitat de 1.060 euros més els interessos legals d'aquesta quantitat des de la data d'interposició de la demanda (14 de maig de 2008) i fins a la data d'aquesta resolució, en què s'incrementarà en dos punts fins a fer-ne el pagament complet, amb imposició expressa de les costes causades en aquesta instància a la part demandada.  
Aquesta és la meua sentència de la qual s'expedirà una testimoniança per a la seua unió a les actuacions i també es notificarà a les parts, i feu-los saber que contra aquesta podran interposar un recurs d'apel·lació davant l'Audiència Provincial d'Alacant, que, si s'escau, cal preparar davant d'aquest Jutjat dins del termini de cinc dies hàbils comptador des de la notificació.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 6516 IU EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors. Aquesta és la meua sentència, que pronuncie, mane i firme».  
La sentència anterior ha sigut llegida i publicada pel jutge que la va dictar, mentre estava constituït en audiència pública en el dia de la seua data. En done fe.  
Atés que es desconeix el domicili o la residència actuals de la part demandada, mitjançant la diligència d'ordenació de data 27 de gener de 2011, la secretària, de conformitat amb el que disposa l'article 497.2 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.  
Benidorm, 27 de gener de 2011.- La secretària judicial: María Engracia Román Ivorra.